**รายงานสรุปผลการดำเนินงานตามข้อเสนอในการพัฒนางาน (ด้านที่ 3 ส่วนที่ 3)**

**เพื่อขอมีวิทยฐานะหรือเลื่อนเป็นวิทยฐานะชำนาญการพิเศษ**

**ประเด็นการพัฒนา**

ตามที่ได้เสนอข้อตกลงในการพัฒนางาน เพื่อขอมีวิทยฐานะหรือเลื่อนเป็นวิทยฐานะชำนาญการพิเศษด้วยการดำเนิน “ กิจกรรมห้องเรียนคุณภาพวิชาการงานอาชีพ(เกษตร) ”และเสนอประเด็นในการพัฒนาไว้ดังนี้ (สิ่งที่จะพัฒนา)

1. มุ่งนำการเปลี่ยนแปลงสู่ห้องเรียน

2. การออกแบบการจัดการเรียนรู้(อิงมาตรฐาน)  
3. วิจัยในชั้นเรียน

  4. ใช้ ICT เพื่อการสอนและสนับสนุนการสอน  
  5. สร้างวินัยเชิงบวก (Positive Discipline): เน้นการออกแบบกิจกรรมปลูกฝังคุณธรรม จริยธรรม หรือคุณลักษณะ ด้วยกระบวนการเสริมแรงเชิงบวก

**เป้าหมายในการพัฒนา**

ยกระดับผลสัมฤทธิ์ทางการเรียนของนักเรียนชั้นมัธยมศึกษาปี่ที 2 วิชาการงานอาชีพและเทคโนโลยี (เกษตร) รหัสวิชา ง 22102 และชั้นมัธยมศึกษาปีที่ 5 วิชาการงานอาชีพและเทคโนโลยี (เกษตร) รหัสวิชา ง 32102

**เป้าหมายเชิงปริมาณ**

1. นักเรียนชั้นมัธยมศึกษาปี่ที 2 วิชาการงานอาชีพและเทคโนโลยี (เกษตร) รหัสวิชา ง 22102 ปีการศึกษา 2554 จำนวน 166 คน

2. ชั้นมัธยมศึกษาปีที่ 5 วิชาการงานอาชีพและเทคโนโลยี (เกษตร) รหัสวิชา ง 32102

ปีการศึกษา 2554 จำนวน 131 คน

**เป้าหมายเชิงคุณภาพ**

นักเรียนชั้นมัธยมศึกษาปี่ที 2 และชั้นมัธยมศึกษาปีที่ 5 ปีการศึกษา 2544 ที่เรียนรายวิชา การงานอาชีพและเทคโนโลยี (เกษตร) ที่เรียนรายวิชา การงานอาชีพและเทคโนโลยี (เกษตร) รหัสวิชาง 22102 และ ง 32102 ตามลำดับมีความรู้ ทักษะกระบวนการ และเจตคติที่ดีต่อการเรียนรู้ เรื่องงานเกษตร ตลอดจนมีคุณลักษณะอันพึงประสงค์และสมรรถนะการเรียนรู้ตรงตามจุดเน้นของหลักสูตรแกนกลางการศึกษาขั้นพื้นฐาน พุทธศักราช 2551

**ผลการพัฒนา**

**ประเด็นที่ 1 มุ่งนำการเปลี่ยนแปลงสู่ห้องเรียน** : ยกระดับคุณภาพและผลสัมฤทธิ์ของผู้เรียนในรายวิชาการงานอาชีพและเทคโนโลยี(เกษตร) ให้เห็นการเปลี่ยนแปลงที่เป็นรูปธรรม ชัดเจน ผลสัมฤทธิ์ตามหลักสูตร จะต้องเกิดการเปลี่ยนแปลงในทางที่ดีขึ้นนั้นข้าพเจ้าได้ดำเนินการตามขั้นตอนต่อไปนี้

1. **การจัดรายวิชาเรียน** ในระหว่างปีการศึกษา 2553 -2554 โรงเรียนสันติราษฎร์วิทยาลัยได้

มอบหมายให้ข้าพเจ้ารับผิดชอบการจัดการเรียนรู้ รายวิชา การงานอาชีพและเทคโนโลยี (งานเกษตร)

ตามหลักสูตรแกนกลางการศึกษาขั้นพื้นฐาน พุทธศักราช 2551 ในระดับชั้นมัธยมศึกษาปีที่ 2 วิชาการงานอาชีพและเทคโนโลยี (เกษตร) รหัสวิชา ง 22102 จำนวน 0.5 หน่วย เวลา 20 คาบ/ภาคเรียน

และชั้นมัธยมศึกษาปีที่ 5 วิชาการงานอาชีพและเทคโนโลยี (เกษตร) รหัสวิชา ง 32102 จำนวน 0.5 หน่วย เวลา 20 คาบ/ภาคเรียน

1. **จัดทำโครงการห้องเรียนคุณภาพวิชาการงานอาชีพ(เกษตร)** ข้าพเจ้าได้จัดทำโครงการ

กิจกรรมห้องเรียนคุณภาพวิชาการงานอาชีพ(เกษตร)ขึ้นและได้นำเสนอตามขั้นตอน วิธีการงบประมาณและเมื่อได้รับอนุมัติโครงการแล้วจึงดำเนินการโครงการกิจกรรมห้องเรียนคุณภาพวิชาการงานอาชีพ(เกษตร) โดยมีหลักคิดและหลักการที่สำคัญของห้องเรียนคุณภาพ คือ ต้องเป็นห้องเรียนที่มีบรรยากาศน่าเรียนรู้อันจะส่งผลให้ผลสัมฤทธิ์ทางการเรียนของนักเรียนดีขึ้น ซึ่งกิจกรรมห้องเรียนคุณภาพมีองค์ประกอบที่สำคัญ คือ ครูผู้นำการเปลี่ยนแปลง การออกแบบการจัดการเรียนรู้ การใช้ ICT สนับสนุนการสอน การวิจัยในชั้นเรียนและการสร้างวินัยเชิงบวก

1. **การออกแบบการจัดการเรียนรู้**  ข้าพเจ้าได้ดำเนินการวิเคราะห์หลักสูตรแกนกลาง

การศึกษาขั้นพื้นฐาน พุทธศักราช 2551เพื่อนำข้อมูลจากสาระ มาตรฐานของหลักสูตรมาเป็นเป้าหมายในการจัดทำคำอธิบายรายวิชา โครงสร้างรายวิชา ออกแบบหน่วยการเรียนรู้และการจัดทำแผนการจัดการเรียนรู้ที่สอดคล้องกับสาระ มาตรฐานการเรียนรู้ตามที่หลักสูตรฯกำหนด โดยมีเป้าหมายสำคัญคือยกระดับคุณภาพและผลสัมฤทธิ์ของผู้เรียนในรายวิชาการงานอาชีพและเทคโนโลยี(เกษตร) ให้เห็นการเปลี่ยนแปลงที่เป็นรูปธรรม ชัดเจน

**4. การจัดกิจกรรมการเรียนรู้**  ข้าพเจ้าได้ดำเนินการจัดกิจกรรมการเรียนรู้ตามแผนการจัดการเรียนรู้ที่มีทั้งภาคทฤษฎีและภาคปฏิบัติ เพื่อให้นักเรียนเกิดการเรียนรู้บรรลุเป้าหมายตามมาตรฐานของหลักสูตรแกนกลางการศึกษาขั้นพื้นฐาน พุทธศักราช 2551 ทั้งด้านความรู้(K) ด้านทักษะกระบวนการ(P) และด้านเจตคติ(A) ทั้งนี้โดยเน้นกระบวนการจัดกิจกรรมห้องเรียนคุณภาพ ทำให้ผลสัมฤทธิ์ทางการเรียนของนักเรียนเพิ่มขึ้น ซึ่งตอบโจทท์ในประเด็นที่ 1 คือ มุ่งนำการเปลี่ยนแปลงสู่ห้องเรียน ตามตารางเปรียบเทียบผลสัมฤทธิ์ทางการเรียน รายวิชา การงานอาชีพและเทคโนโลยี(เกษตร) รหัสวิชา ง22102 ของผู้เรียนปีการศึกษา 2553 และ 2554

**ตารางที่ 1** แสดงผลสัมฤทธิ์ทางการเรียน รายวิชาการงานอาชีพและเทคโนโลยี รหัสวิชา ง22102   
 ระดับชั้นมัธยมศึกษาปีที่ 2

|  |  |  |  |  |  |  |
| --- | --- | --- | --- | --- | --- | --- |
| **ปีการศึกษา** | **จำนวน (n)** | **Mean** | **S.D.** | **t** | **df** | **Sig.** |
| 2553 | 178 | 66.49 | 7.336 | 3.092 | 247.426 | .02 |
| 2554 | 166 | 70.22 | 13.798 |

จากตารางที่ 1 พบว่า ผลสัมฤทธิ์ทางการเรียน รายวิชาการงานอาชีพและเทคโนโลยี รหัสวิชา ง22102 สูงขึ้นอย่างมีนัยสำคัญทางสถิติ (mean difference = 3.72) ที่ระดับ .05 แสดงว่าผลการจัดการเรียนรู้ ตามแผนการจัดการเรียนรู้ที่ได้จัดทำขึ้นพร้อมกับการดำเนินการตามโครงการกิจกรรมห้องเรียนคุณภาพวิชาการงานอาชีพ (เกษตร) เป็นไปตามความหวังและเป้าหมายที่วางได้ ซึ่งสอดคล้องกับผลการทดสอบทางการศึกษาระดับชาติ ช่วงชั้นที่ 3 ปีการศึกษา 2554 กับ ปีการศึกษา 2555 ที่เพิ่มขึ้นจากคะแนนเฉลี่ย 47.76 เป็น 49.81

xbar.gif

**ตารางที่ 2** แสดงผลสัมฤทธิ์ทางการเรียน รายวิชาการงานอาชีพและเทคโนโลยี 2 รหัสวิชา ง32102   
 ระดับชั้นมัธยมศึกษาปีที่ 5

|  |  |  |  |  |  |  |
| --- | --- | --- | --- | --- | --- | --- |
| **ปีการศึกษา** | **จำนวน (n)** | **Mean** | **S.D.** | **t** | **df** | **Sig.** |
| 2553 | 127 | 76.94 | 8.918 | 4.351 | 256 | .000 |
| 2554 | 131 | 81.33 | 7.198 |

จากตารางที่ 2 พบว่า ผลสัมฤทธิ์ทางการเรียน รายวิชาการงานอาชีพและเทคโนโลยี รหัสวิชา ง22102 สูงขึ้นอย่างมีนัยสำคัญทางสถิติ (mean difference = 4.38) ที่ระดับ .05 แสดงว่าผลการจัดการเรียนรู้ ตามแผนการจัดการเรียนรู้ที่ได้จัดทำขึ้นพร้อมกับการดำเนินการโครงการกิจกรรมห้องเรียนคุณภาพวิชาการงานอาชีพ(เกษตร) เป็นไปตามความหวังและเป้าหมายที่วางได้ แต่ไม่สอดคล้องกับผลการทดสอบทางการศึกษาระดับชาติ ช่วงชั้นที่ 4 ปีการศึกษา 2554 กับ ปีการศึกษา 2555 ที่ลดลงจากคะแนนเฉลี่ย 48.63 เป็น 47.43 ซึ่งเป็นปีการศึกษาที่ผลการทดสอบทางการศึกษาระดับชาติลดลงทุกรายวิชาที่น่ามาจากสาเหตุของเครื่องมือวัด

(xbar.gif)

ปีการศึกษา

**ประเด็นที่ 2 การออกแบบการจัดการเรียนรู้รายวิชาการงานพื้นฐานอาชีพ (เกษตร) แบบอิงมาตรฐาน**

ข้าพเจ้าตระหนักดีว่ากิจกรรมห้องเรียนคุณภาพจะมีประสิทธิภาพมากน้อยเพียงใดนั้นขึ้นอยู่กับการออกแบบกิจกรรมการเรียนรู้ของครู ที่จะทำให้นักเรียนเรียนรู้อย่างมีความสุข มีความรู้ที่คงทนถาวรเกิดทักษะกระบวนการจัดการ มีเจตคติที่ดีต่อวิชาเรียน ซึ่งจะส่งผลไปถึงคุณลักษณะอันพึงประสงค์และสมรรถนะของผู้เรียน ที่จะเสริมสร้างศักยภาพให้นักเรียนเป็นคนดีและคนเก่ง ซึ่งการออกแบบหน่วยการเรียนรู้ที่นำมาใช้การจัดทำแผนการเรียนรู้นั้น ข้าพเจ้าได้ใช้เทคนิค Backward Design ซึ่งเป็นเทคนิคที่ให้ความสำคัญต่อการตั้งเป้าหมายหรือหลักฐานการเรียนรู้ก่อนที่จะกำหนดเนื้อหาสาระและวิธีการจัดการเรียนรู้ ซึ่งสอดคล้องกับหลักสูตรแกนกลางการศึกษาขั้นพื้นฐาน พุทธศักราช 2551 ซึ่งเป็นหลักสูตรอิงมาตรฐาน ทั้งมาตรฐานการศึกษาระดับชาติ มาตรฐานการศึกษาระดับเขตพื้นที่และระดับโรงเรียน โดยข้าพเจ้าได้ดำเนินการตามขั้นตอนดังนี้

**1. วิเคราะห์หลักสูตรแกนกลางการศึกษาขั้นพื้นฐาน พุทธศักราช 2551** โดยจัดทำเป็นตารางวิเคราะห์หลักสูตร โดยนำเอามาตรฐานการเรียนรู้ของแต่ละสาระมาวิเคราะห์และสังเคราะห์แล้วจัดทำเป็นคำอธิบายรายวิชาและโครงสร้างรายวิชา

**2. การออกแบบหน่วยการเรียนรู้**  ข้าพเจ้าได้นำแต่ละหน่วยการเรียนรู้จากโครงสร้างรายวิชาและจำนวนคาบเรียน มาออกแบบด้วยเทคนิค Backward Designซึ่งเป็นการออกแบบหน่วยการเรียนรู้ที่อิงมาตรฐานหลักสูตร โดยการจัดทำเป็นตารางวิเคราะห์หน่วยการเรียนรู้เพื่อกำหนดจุดประสงค์การเรียนรู้ เป้าหมายการเรียนรู้ หลักฐานการเรียนรู้ วิธีการวัดผลประเมินผลและกิจกรรมการเรียน ตลอดจนสื่อการเรียนรู้ เพื่อให้สามารถมองเห็นความสอดคล้องกับมาตรฐานการเรียนรู้ในภาพรวม และการออกแบบหน่วยการเรียนรู้ที่ชัดเจนจะนำไปสู่ความสะดวกในการจัดทำแผนการจัดการเรียนรู้

**3. การจัดทำแผนการจัดการเรียนรู้** เมื่อออกแบบหน่วยการเรียนรู้ได้ครบถ้วนตามโครงสร้างรายวิชาแล้วจึงเอาแต่ละหน่วยการเรียนรู้มาวางแผนการจัดการเรียนรู้ ที่ประกอบด้วย ชื่อหน่วย เวลาเรียน สาระสำคัญ/ความคิดรวบยอด จุดประสงค์การเรียนรู้ กิจกรรมการเรียนรู้ การวัดผลและประเมินผล ตลอดจนกิจกรรมเสนอแนะ  
 **4. การจัดกิจกรรมการเรียนรู้** ดำเนินการจัดกิจกรรมการเรียนรู้ตามแผนที่วางไว้ในลักษณะกิจกรรมห้องเรียนคุณภาพ คือครูมีการวางแผนการจัดการเรียนรู้ จัดสภาพแวดล้อมให้เกิดบรรยากาศแห่งการเรียนรู้ ใช้สื่อเทคโนโลยีสารสนเทศเพื่อส่งเสริมสนับสนุนการเรียนรู้ด้วยการศึกษาค้นคว้าด้วยตนเองให้ พร้อมกับการจัดการเรียนรู้ในรูปแบบโครงงานซึ่งเป็นงานวิจัยในระดับชั้นเรียน ในขณะเดียวกันได้นำเอาระบบดูแลช่วยเหลือนักเรียนมาใช้ในการจัดการเรียนรู้เพื่อเสริมสร้างวินัยเชิงบวกให้เกิดขึ้นกับผู้เรียนทั้งทางตรงและทางอ้อมด้วยใช้เทคนิคแห่งกัลยานมิตรระหว่างครูกับนักเรียน

**5. การวัดและประเมินผล** การจัดการเรียนรู้รายวิชา การงานอาชีพและเทคโนโลยีทุกสาขาจะเน้นการประเมินตามสภาพจริง ซึ่งนอกจากจะประเมินทางด้านความรู้แล้ว ยังจะต้องประเมินภาระงานและชิ้นงานอีกด้วย เครื่องมือวัดที่สำคัญประกอบด้วยแบบทดสอบสำหรับการวัดความรู้ และการใช้ Scoring Rubric ในการประเมินภาระงานและชิ้นงาน เพื่อลดปัญหาความลำเอียงอันเนื่องมาจากสาเหตุต่างๆ และที่สำคัญ คือ การจัดให้มีการประเมินผลงานตนเอง และการประเมินผลงานของเพื่อน ซึ่งเป็นส่วนหนึ่งของการสร้างและพัฒนาวินัยเชิงบวก

จากจัดกิจกรรมการเรียนรู้ตามองค์ประกอบของห้องเรียนคุณภาพ ที่มีการออกแบบการเรียนรู้แบบอิงมตราฐานนั้นส่งผลให้การจัดการเรียนรู้จะมีประสิทธิภาพมากยิ่งขึ้นซึ่งนำไปสู่เป้าหมายปลายทางคือ ผู้เรียนมีคุณภาพทั้งด้าน K P และ A

**ประเด็นที่ 3 วิจัยในชั้นเรียน**

จากการวิจัยในชั้นเรียนในภาคเรียนที่ 1 ปีการศึกษา 2554 เรื่อง การเกษตรตามแนวเศรษฐกิจพอเพียงโดยใช้การจัดการเรียนรู้แบบประสบการณ์ที่เน้นการปฏิบัติจริง ซึ่งผลการวิจัยพบว่านักเรียนส่วนใหญ่มีความสุขกับการเรียนมากขึ้น ได้เรียนรู้อย่างสนุกสนาน โดยผ่านกิจกรรมที่หลากหลายและสื่อที่เร้าความสนใจ ทำให้นักเรียนได้เรียนรู้ตามความสนใจตามความถนัดตามศักยภาพของตน ด้วยการศึกษา ค้นคว้า ฝึกปฏิบัติ ฝึกทักษะ สรุปองค์ความรู้ได้ด้วยตนเอง ซึ่งผลการวิจัยจะเห็นได้จากตารางข้างล่าง

**ตารางที่ 3** ผลการประเมินทักษะการทำกิจกรรมกลุ่มของผู้เรียน

|  |  |  |  |  |
| --- | --- | --- | --- | --- |
| **ทักษะ** | **ร้อยละ** | **ค่าเฉลี่ย** | **S.D.** | **แปลผล** |
| 1. นักเรียนเสนอตัวเข้าช่วยเหลือกล่ม | 79.49 | 3.18 | 0.45 | ดี |
| 2. นักเรียนทำตามความคิดของกลุ่ม | 84.62 | 3.38 | 0.59 | ดี |
| 3. นักเรียนช่วยเหลืองานในกลุ่ม | 82.05 | 3.28 | 0.46 | ดี |
| 4. นักเรียนแลกเปลี่ยนเรียนรู้ ปรับความคิดให้เข้ากับเพื่อนในกลุ่ม | **85.90\*** | 3.44 | 0.55 | ดีมาก |
| 5. นักเรียนร่วมอภิปราย เสนอประเด็นคำถามในการประชุมกลุ่ม | 81.41 | 3.26 | 0.59 | ดี |
| 6. นักเรียนฟังความคิดเห็นหรือตอบสอนความต้องการของกลุ่ม | 83.33 | 3.33 | 0.53 | ดี |
| 7. นักเรียนเสนอแนะความคิดเห็นที่มีประโยชน์ต่อกลุ่ม | 83.97 | 3.36 | 0.49 | ดี |
| 8. นักเรียนนำเสนอหรือรายงานข้อค้นพบหรือความคิดเห็นใหม่ๆ ต่อกลุ่ม | 83.97 | 3.36 | 0.54 | ดี |
| **เฉลี่ยรวม** | **83.09** | **3.32** | **0.05** | **ดี** |

จากตารางที่ 3 พบว่าทักษะการทำกิจกรรมกลุ่มของนักเรียนส่วนใหญ่ คือ เรื่อง การปรับความคิดให้เข้ากับเพื่อนในกลุ่มอยู่ในระดับดีมากคิดเป็นร้อยละ 85.90 รองลงมาคือ นักเรียนแลกเปลี่ยนเรียนรู้ อยู่ในระดับดี ร้อยละ 83.09

ตารางที่ 4 ผลการประเมินผลงานนักเรียนจำนวนโดยใช้ Scoring Rubric

|  |  |  |  |  |
| --- | --- | --- | --- | --- |
| **รายการประเมิน** | **ร้อยละ** | **ค่าเฉลี่ย** | **S.D.** | **แปลผล** |
| 1. ความสมบูรณ์ถูกต้องของผลงาน | 87.50 | 2.63 | 0.52 | ดี |
| 2. ความน่าสนใจในการนำเสนอ | 87.50 | 2.63 | 0.52 | ดี |
| 3. ความคิดริเริ่มสร้างสรรค์ | 87.50 | 2.63 | 0.52 | ดี |
| 4. การประยุกต์ใช้ภูมิปัญญาท้องถิ่น ตามแนวเศรษฐกิจพอเพียง | **91.67\*** | 2.75 | 0.46 | ดี |
| 5. คุณค่าของผลงานต่อสังคม | 83.33 | 2.50 | 0.53 | ดี |
| 6. ทำงานเสร็จภายในเวลาที่กำหนด | **91.67\*** | 2.75 | 0.46 | ดี |
| **เฉลี่ยรวม** | **88.19** | **2.65** | **0.03** | **ดี** |

จากตารางที่ 4 พบว่านักเรียนส่วนใหญ่การทำงานเสร็จภายในเวลาที่กำหนด มากที่สุดคิดเป็นร้อยละ 91.67 รองลงมาคือ เรื่อง การประยุกต์ใช้ภูมิปัญญาท้องถิ่นตามแนวเศรษฐกิจพอเพียง คิดเป็น ร้อยละ 88.19

ผลการวิจัยดังกล่าวมีส่วนสำคัญอย่างยิ่งที่ทำให้เกิดแนวคิดในการจัดกิจกรรมห้องเรียนคุณภาพโดยสมมติฐานที่ว่าถ้าหากนำกิจกรรมห้องเรียนคุณภาพมาพัฒนาการจัดการเรียนรู้และส่งผลให้ผลสัมฤทธิ์ทางการเรียนของนักเรียนเพิ่มขึ้น และเรียนรู้อย่างมีความสุข นอกจากนี้ข้าพเจ้ายังได้มีการวิจัยในชั้นเรียนอย่างต่อเนื่อง เช่น การเพิ่มประสิทธิภาพของกระบวนกลุ่ม และการจัดการเรียนรู้ด้วยวิธีการแก้ปัญหา ตลอดจนฝึกให้นักเรียนได้ทดลองทำงานวิจัยในรูปแบบโครงงานตามความสนใจ

**ประเด็นที่ 4 การใช้เทคโนโลยีสารสนเทศและการสื่อสาร(ICT) เพื่อการจัดการเรียนรู้**

เนื่องจากองค์ประกอบที่สำคัญของกิจกรรมห้องเรียนคุณภาพองค์ประกอบหนึ่ง คือ การใช้เทคโนโลยีสารสนเทศและการสื่อสาร(ICT) เพื่อการจัดการเรียนรู้ หรือการจัดการเรียนการสอน โดยที่ข้าพเจ้าได้นำทั้ง Social Media Social Network รวมไปถึง Sorft ware ต่างๆ มาใช้ในการจัดการเรียนรู้ เพราะ Sorft ware ทั้งประเภทมีเดียและสื่อมัลติมีเดีย เป็นสื่อที่สามารถกระตุ้นและจูงใจให้เกิดการเรียนรู้ ส่วนสื่อ Social Media และ Social Network เป็นสื่อที่ส่งเสริมการเรียนรู้ โดยเน้นรูปแบบการศึกษาค้นคว้าด้วยตนเองแล้วสรุปเป็นองค์ความรู้ นำไปสู่กระบวนการแลกเปลี่ยนเรียนรู้ระหว่างเพื่อนในกลุ่ม ในห้องเรียนและเพื่อนนอกห้องเรียน ซึ่งการศึกษาค้นคว้าด้วยตนเอง ด้วยการใช้เทคโนโลยีสารสนเทศและการสื่อสารนั้น เป็นการเพิ่มทักษะการคิด ทักษะการแสวงหาความรู้ และทักษะในการแก้ปัญหาในการทำงาน ซึ่งสิ่งเหล่านี้มีส่วนสำคัญอย่างยิ่งที่ทำให้ผลสัมฤทธิ์ทางการเรียนของนักเรียนเพิ่มขึ้นตามเจตนารมณ์ของการจัดกิจกรรมห้องเรียนคุณภาพ ซึ่งประกอบกิจกรรมต่าง ๆ ดังนี้

1. รวบรวมแหล่งเรียนรู้จากเว็บไซต์ต่างๆ รวมทั้งแลกเปลี่ยนเรียนรู้ผ่าน Facebook และ e-mail

2. จัดห้องปฏิบัติการที่เอื้อต่อการเครื่องมืออุปกรณ์ ICT อย่างเพียงพอและมีความปลอดภัย 3. ได้ใช้โปรแกรมคอมพิวเตอร์ขั้นพื้นฐาน ในกระบวนการจัดการเรียนรู้ เช่น Power point

4. จัดหาและผลิตสื่อ ICT **เพื่อใช้ในการจัดการเรียนการสอน**อย่างหลากหลาย 5. ออกแบบและจัดกิจกรรมการเรียนรู้ ที่เน้นให้นักเรียนใช้สื่อ ICT เพื่อการเรียนรู้จากการศึกษาค้นคว้า

**ประเด็นที่ 5 สร้างวินัยเชิงบวก (Positive Discipline)**

การจัดกิจกรรมห้องเรียนคุณภาพด้วยการสร้างวินัยเชิงบวกเน้นการออกแบบกิจกรรมปลูกฝังคุณธรรม จริยธรรม หรือคุณลักษณะที่พึงประสงค์ 8 ประการ ทั้งนี้เพื่อให้คุณลักษณะที่เกิดขึ้นเป็นตัวเหนี่ยวนำให้นักเรียนมีสมรรถนะ 5 ประการตามที่หลักสูตรต้องการ สำหรับการสร้างวินัยเชิงบวกนั้นข้าพเจ้าได้ดำเนินการดังนี้

1. ทำความรู้จักนักเรียนเป็นรายบุคคล คัดกรองนักเรียนตามระบบการดูแลช่วยเหลือนักเรียน

และ นำผลการคัดกรองมาพัฒนา/ปรับปรุงพฤติกรรม โดยจัดกิจกรรมส่งเสริมและพัฒนานักเรียน ตามความแตกต่างระหว่างบุคคลและพัฒนาตามศักยภาพ มีการเสริมสร้างภูมิคุ้มกัน/ป้องกันช่วยเหลือ/และแก้ไขปัญหารายบุคคล มีระบบการส่งต่อนักเรียนตามสภาพปัญหาทั้งภายในและภายนอก   
 2. สื่อสารกับผู้เรียนด้วยท่าทีที่เป็นมิตร เปิดโอกาสให้ผู้เรียนแสดงความรู้สึกนึกคิด รับฟังอย่างเข้าใจและให้เกียรติเคารพศักดิ์ศรีของผู้เรียน พัฒนาพฤติกรรมที่พึงประสงค์ การมีวินัยในตนเองและบุคลิกลักษณะที่ดี ใช้คำถามให้ผู้เรียน สะท้อนความรู้สึก หาสาเหตุ และผลการกระทำบนพื้นฐาน การยอมรับของผู้เรียน ใช้คำถามให้ผู้เรียนประเมินและเลือกทางเลือกกำหนดแนวปฏิบัติที่เกิดผลดีกับตนเองโดยสร้างข้อตกลงร่วมกัน ครูเสริมแรงให้เกิดการปฏิบัติอย่างต่อเนื่องจนเกิดผลดีต่อตนเองและสังคมมีความภาคภูมิใจและยึดถือปฏิบัติอย่างยั่งยืน พยายามให้เด็กมีส่วนร่วมมากที่สุด คำนึงถึงความต้องการทางพัฒนาการและคุณภาพชีวิตของผู้เรียน   
 3. ชื่นชมผลงานร่วมกันระหว่างครู และนักเรียนด้วยการจัดกิจกรรม “ตลาดนัดองค์ความรู้สู่ชุมชน” “ตลาดนัดเกษตรปลอดสาร อาหารปลอดโรค พลโลกปลอดภัย” “กินดี อยู่ดี มีพอเพียง” เพื่อนำเสนอผลงานการเรียนการสอน และแลกเปลี่ยนเรียนรู้ ในการจัดนิทรรศการและนำเสนอโครงงานต่อเพื่อน ครู และชุมชน พร้อมทั้งสามารถเป็นวิทยากรจัดอบรมให้ความรู้แก้เพื่อน ครู และบุคคลทั่วไป ในเรื่อง การผลิตน้ำยาอเนกประสงค์จากน้ำหมักชีวภาพ การทำเกลือหอมปรับอาการ ซึ่งผู้เรียนมีแรงจูงใจจากผลการเรียนที่สามารถนำมาใช้ประโยชน์ต่อตนเองและผู้อื่น ผู้เรียนได้รับความยุติธรรม เท่าเทียมกันและไม่เลือกปฏิบัติ เกิดความสามัคคีกลมเกลียวในกลุ่ม

4. จัดทำข้อมูล Best Practice ในเรื่อง การสร้างวินัย หรือคุณลักษณะอันพึงประสงค์ ที่เป็นรูปธรรม ด้วยกิจกรรมเครือข่ายจิตอาสาชาวเลือดหมู-ดำ บูรณาการสู่กระบวนการจัดการเรียนการสอนวิชาการงานอาชีพและเทคโนโลยี(เกษตร) เพื่อการดูแลช่วยเหลือนักเรียน ปลูกฝังคุณธรรมจริยธรรมแก่ผู้เรียน ด้วยการให้นักเรียนนำองค์ความรู้ที่เกิดจากการเรียนการสอน มาใช้ในการจัดกิจกรรมจิตอาสา สอนและจัดอบรม การทำเกลือหอมปรับอากาศ การทำน้ำยาทำความสะอาดอเนกประสงค์จากน้ำหมักชีวภาพ ให้แก่เด็ก เยาวชน ผู้ปกครองในชุมชน ซึ่งเป็นการให้ การเสียสละ การมีน้ำใจ มีความประพฤติที่ดีงาม ทั้ง กาย วาจา ใจ เสียสละความสุขส่วนตน เพื่อความสุขส่วนรวม มีความซื่อสัตย์สุจริต มีอัธยาศัยอ่อนโยน เคารพในเหตุผล มีสัมมาคารวะต่อผู้อาวุโส มีความอุตสาหะในการปฏิบัติงาน

หลังจากได้ทำกิจกรรมต่างๆดังกล่าวแล้ว ข้าพเจ้าได้สอบถามความพึงพอใจของครูเกี่ยวกับคุณลักษณะอันพึงประสงค์ 8 ประการของนักเรียนและสมรรถนะการเรียนรู้ 5 ประการ ตามที่หลักสูตรฯกำหนดซึ่งมีผลตามตารางข้างล่างนี้

**ตารางที่ 5** ค่าเฉลี่ยของคุณลักษณะอันพึงประสงค์ รายวิชา การงานอาชีพและเทคโนโลยี(เกษตร) ของนักเรียนชั้นมัธยมศึกษาปีที่ 2 ปีการศึกษา 2554

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ห้องเรียน** |  | **ค่าเฉลี่ยของคุณลักษณะอันพึงประสงค์** | | | | | | | | | |
| รักชาติ ศาสน์ กษัตริย์ | ซื่อสัตย์สุจริต | มีวินัย | ใฝ่เรียนรู้ | อยู่อย่างพอเพียง | มุ่งมั่นในการทำงาน | รักความเป็นไทย | มีจิตสาธารณะ | รวม | **คุณภาพ** |
| ม.2/6 | 35 | 3.00 | 2.91 | 2.83 | 2.77 | 2.97 | 2.77 | 3.00 | 2.89 | 23.14 | ดีมาก |
| ม.2/7 | 29 | 3.00 | 2.86 | 2.86 | 2.83 | 2.93 | 2.83 | 3.00 | 2.86 | 23.17 | ดีมาก |
| ม.2/8 | 29 | 3.00 | 2.90 | 2.86 | 2.79 | 2.97 | 2.79 | 3.00 | 2.79 | 23.10 | ดีมาก |
| ม.2/9 | 24 | 3.00 | 2.88 | 2.83 | 2.79 | 2.96 | 2.79 | 3.00 | 2.79 | 23.04 | ดีมาก |
| ม.2/10 | 27 | 3.00 | 2.89 | 2.85 | 2.81 | 2.93 | 2.81 | 3.00 | 2.81 | 23.11 | ดีมาก |
| ม.2/11 | 22 | 3.00 | 2.91 | 2.86 | 2.77 | 2.95 | 2.77 | 3.00 | 2.77 | 23.05 | ดีมาก |
| **รวม** | **166** | **3.00** | **2.89** | **2.85** | **2.80** | **2.95** | **2.80** | **3.00** | **2.83** | **23.11** | **ดีมาก** |

จากตารางที่ 5 ค่าเฉลี่ยของคุณลักษณะอันพึงประสงค์ รายวิชา การงานอาชีพและเทคโนโลยี(เกษตร) ของนักเรียนชั้นมัธยมศึกษาปีที่ 2 ปีการศึกษา 2554 พบว่าครูผู้สอนมีความเห็นสอดคล้องกันทั้งหมดในระดับดีมาก

**ตารางที่ 6** ค่าเฉลี่ยของคุณลักษณะอันพึงประสงค์ รายวิชา การงานอาชีพและเทคโนโลยี(เกษตร) ของนักเรียนชั้นมัธยมศึกษาปีที่ 5 ปีการศึกษา 2554

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **ห้องเรียน** |  | **ค่าเฉลี่ยของคุณลักษณะอันพึงประสงค์** | | | | | | | | | |
| รักชาติ ศาสน์ กษัตริย์ | ซื่อสัตย์สุจริต | มีวินัย | ใฝ่เรียนรู้ | อยู่อย่างพอเพียง | มุ่งมั่นในการทำงาน | รักความเป็นไทย | มีจิตสาธารณะ | รวม | **คุณภาพ** |
| ม.5/1 | 42 | 3.00 | 2.88 | 2.83 | 2.79 | 2.95 | 2.79 | 3.00 | 2.79 | 23.02 | ดีมาก |
| ม.5/2 | 42 | 3.00 | 2.90 | 2.86 | 2.81 | 2.95 | 2.81 | 3.00 | 2.81 | 23.14 | ดีมาก |
| ม.5/3 | 47 | 3.00 | 2.87 | 2.85 | 2.81 | 2.96 | 2.81 | 3.00 | 2.81 | 23.11 | ดีมาก |
| **รวม** | **131** | **3.00** | **2.89** | **2.85** | **2.80** | **2.95** | **2.80** | **3.00** | **2.80** | **23.09** | **ดีมาก** |

จากตารางที่ 6 พบว่าค่าเฉลี่ยรวมของคุณลักษณะอันพึงประสงค์ในรายวิชาการงานอาชีพและ

เทคโนโลยี ของนักเรียนชั้นมัธยมศึกษาปีที่ 5 ปีการศึกษา 2554 เท่ากับ 23.09 และมีคุณภาพอยู่ในระดับดีมากทุกรายการ

**ตารางที่ 7** ค่าเฉลี่ยด้านสมรรถนะการเรียนรู้ 5 ประการ ของนักเรียนชั้นมัธยมศึกษาปีที่ 2 ปีการศึกษา 2554 รายวิชา การงานอาชีพและเทคโนโลยี(เกษตร)

|  |  |  |
| --- | --- | --- |
| **สมรรถนะด้าน** | **ร้อยละ** | **ผลการประเมิน** |
| 1. ความสามารถในการสื่อสาร | 85.89 | ดีมาก |
| 2. ความสามารถในการคิด | 85.36 | ดีมาก |
| 3. ความสามารถในการแก้ปัญหา | 87.75 | ดีมาก |
| 4. ความสามารถในการใช้ทักษะชีวิต | 84.02 | ดี |
| 5. ความสามารถในการใช้เทคโนโลยี | 84.39 | ดี |
| **เฉลี่ย** | **85.48** | |

จากตารางที่ 7 พบว่า ผู้เรียนมีผลการประเมินเฉลี่ยทุกรายการในระดับดีมากจำนวน 3 สมรรถนะ คือ ความสามารถในการแก้ปัญหา ความสามารถในการสื่อสารและความสามารถในการคิด **เฉลี่ยในระดับดีมาก**

**ตารางที่ 8** ค่าเฉลี่ยด้านสมรรถนะการเรียนรู้ 5 ประการ ของนักเรียนชั้นมัธยมศึกษาปีที่ 5 ปีการศึกษา 2554 รายวิชา การงานอาชีพและเทคโนโลยี(เกษตร)

|  |  |  |
| --- | --- | --- |
| **สมรรถนะด้าน** | **ร้อยละ** | **ผลการประเมิน** |
| 1. ความสามารถในการสื่อสาร | 85.90 | ดีมาก |
| 2. ความสามารถในการคิด | 81.34 | ดี |
| 3. ความสามารถในการแก้ปัญหา | 86.45 | ดีมาก |
| 4. ความสามารถในการใช้ทักษะชีวิต | 85.70 | ดีมาก |
| 5. ความสามารถในการใช้เทคโนโลยี | 85.31 | ดีมาก |
| **เฉลี่ย** | **84.94** | |

จากตารางที่ 8 พบว่า ผู้เรียนมีผลการประเมินเฉลี่ยทุกรายการในระดับดีมาก ยกเว้นเรื่องความ สามารถในการคิด อยู่ในระดับดี **เฉลี่ยในระดับดีมาก**

**แนวทางการตรวจสอบและประเมินผลการพัฒนา**

การดำเนินการประเมิน เพื่อการพัฒนาการและความก้าวหน้าในวิชาชีพของข้าพเจ้า ครูจรรยา ธนะนิมิตร

ปรากฎผลการประเมิน ดังนี้

**1. ด้านความพึงพอใจต่อลักษณะห้องเรียนคุณภาพ**

ข้าพเจ้าได้รับการประเมินความพึงพอใจจากผู้เรียนในการจัดการเรียนรู้รายวิชาการงานอาชีพและเทคโนโลยี(งานเกษตร) ที่มีต่อลักษณะห้องเรียนคุณภาพ โดยมีผลการสำรวจตามตารางข้างล่างนี้

**ตารางที่ 9**  แสดงความพึงพอใจเกี่ยวกับบรรยากาศในห้องเรียนคุณภาพวิชาการงานอาชีพ(เกษตร) ของนักเรียน

ชั้นมัธยมศึกษาปีที่ 2

|  |  |  |  |
| --- | --- | --- | --- |
| **ลำดับ** | **รายการประเมิน** | **ระดับความพึงพอใจเฉลี่ย(5)** | **ความเบี่ยงเบนมาตรฐาน(sd)** |
| 1 | มีความสะอาด | 4.08 | .771 |
| 2 | มีความเป็นระเบียบเรียบร้อย | 4.15 | .849 |
| 3 | มีการตกแต่งห้องอย่างสวยงาม | 4.16 | .851 |
| 4 | มีแสงสว่างเพียงพอ | 3.90 | .831 |
| 5 | อากาศถ่ายเทสะดวก | 4.18 | .847 |
| 6 | มีป้ายนิเทศที่สวยงาม ให้ความรู้ที่ทันสมัย ทันต่อเหตุการณ์ | 4.02 | .857 |
| 7 | ปราศจากกลิ่นและเสียงรบกวน | 4.07 | .827 |
| 8 | มีสื่อปุกรณ์การจัดการเรียนรู้ที่ทันสมัย | 3.97 | .880 |
| 9 | มีข้อตกลงในการใช้ห้องเรียนที่เหมาะสม | 4.01 | .877 |
| 10 | ขนาดห้องเรียนเหมาะสมกับผู้เรียน | 4.10 | .853 |
| **รวมเฉลี่ย** | | **4.06** | **.342** |

จากตารางที่ 9 พบว่า ความพึงพอใจเกี่ยวกับบรรยากาศในห้องเรียนคุณภาพวิชาการงานอาชีพ(เกษตร) รายวิชาการงานอาชีพและเทคโนโลยี ของนักเรียนระดับชั้นมัธยมศึกษาปีที่ 2 รวมเฉลี่ยคือ 4.06 อยู่ในระดับดีมากทุกรายการ

**ตารางที่ 10**  แสดงความพึงพอใจเกี่ยวกับบรรยากาศในห้องเรียนคุณภาพวิชาการงานอาชีพ(เกษตร)

ของนักเรียนชั้นมัธยมศึกษาปีที่ 5

|  |  |  |  |
| --- | --- | --- | --- |
| **ลำดับ** | **รายการประเมิน** | **ระดับความพึงพอใจเฉลี่ย** | **ความเบี่ยงเบนมาตรฐาน** |
| 1 | มีความสะอาด | 4.09 | .769 |
| 2 | มีความเป็นระเบียบเรียบร้อย | 4.19 | .847 |
| 3 | มีการตกแต่งห้องอย่างสวยงาม | 4.21 | .848 |
| 4 | มีแสงสว่างเพียงพอ | 3.91 | .827 |
| 5 | อากาศถ่ายเทสะดวก | 4.22 | .839 |
| 6 | มีป้ายนิเทศที่สวยงาม ให้ความรู้ที่ทันสมัย ทันต่อเหตุการณ์ | 4.08 | .854 |
| 7 | ปราศจากกลิ่นและเสียงรบกวน | 4.15 | .819 |
| 8 | มีสื่อปุกรณ์การจัดการเรียนรู้ที่ทันสมัย | 4.03 | .861 |
| 9 | มีข้อตกลงในการใช้ห้องเรียนที่เหมาะสม | 4.04 | .859 |
| 10 | ขนาดห้องเรียนเหมาะสมกับผู้เรียน | 4.08 | .847 |
| **รวมเฉลี่ย** | | **4.10** | **.351** |

จากตารางที่ 10 พบว่าความพึงพอใจเกี่ยวกับบรรยากาศในห้องเรียนคุณภาพวิชาการงานอาชีพ(เกษตร) รายวิชาการงานอาชีพและเทคโนโลยี รหัสวิชา ง22102 ระดับชั้นมัธยมศึกษาปีที่ 5 รวมเฉลี่ยคือ 4.10 อยู่ในระดับดีมากทุกรายการ

**2. ด้านศักยภาพครู** ข้าพเจ้าได้รับการประเมินด้านศักยภาพจากเพื่อนครู/ผู้บริหารในการจัดการเรียนรู้รายวิชาการงานอาชีพและเทคโนโลยี(งานเกษตร) โดยมีผลการประเมินตามตารางข้างล่างนี้

**ตารางที่ 11** แสดงคุณภาพการจัดการเรียนรู้ รายวิชา การงานอาชีพและเทคโนโลยี(เกษตร) ของนางสาวจรรยา ธนะนิมิตร โดยคณะผู้บริหารเป็นผู้ประเมิน

|  |  |  |  |
| --- | --- | --- | --- |
| **ลำดับ** | **รายการประเมิน** | **คุณภาพเฉลี่ย** | **ความเบี่ยงเบนมาตรฐาน** |
| 1 | มีแผนการจัดการเรียนรู้ | 5.00 | .000 |
| 2 | มีการจัดการเรียนรู้ด้วยกิจกรรมที่หลากหลาย | 5.00 | .000 |
| 3 | จัดการเรียนรู้โดยเน้นผู้เรียนเป็นศูนย์กลาง | 5.00 | .000 |
| 4 | มีบันทึกหลังสอน | 4.50 | .577 |

**ตารางที่ 11** (ต่อ)

|  |  |  |  |
| --- | --- | --- | --- |
| ลำดับ | รายการประเมิน | คุณภาพเฉลี่ย(5) | ความเบี่ยงเบนมาตรฐาน |
| 5 | มีการวัดประเมินตามสภาพจริงด้วยเครื่องมือที่หลากหลาย | 4.25 | .957 |
| 6 | มีการรายงานข้อมูลให้ผู้ปกครองทราบและเป็นปัจจุบัน | 3.25 | .500 |
| 7 | มีการใช้แหล่งเรียนรู้และภูมิปัญญาท้องถิ่น | 4.00 | .000 |
| 8 | มีการส่งเสริมนักเรียนที่มีความสามารถพิเศษ | 5.00 | .000 |
| 9 | นักเรียนมีส่วนร่วมในการจัดกิจกรรมการเรียนรู้ | 5.00 | .000 |
| 10 | มีกิจกรรมสอนซ่อมเสริมหรือกิจกรรมที่แก้ปัญหาด้านผลสัมฤทธิ์ของนักเรียน | 5.00 | .000 |
| **รวมเฉลี่ย** | | **4.60** | **.183** |

จากตาราง 11 พบว่า คุณภาพการจัดการเรียนรู้โดยผ่านกิจกรรมห้องเรียนคุณภาพวิชาวิชาการงานอาชีพ(เกษตร) คะแนนเฉลี่ยทุกรายการมากกว่า 4 และมี 3 รายการที่มีคะแนนเต็ม ส่วนคะแนนเฉลี่ยรวม คือ 4.60 อยู่ในระดับดีมาก

**ตารางที่ 12** แสดงคุณภาพการจัดการเรียนรู้ รายวิชา การงานอาชีพและเทคโนโลยี(เกษตร) ของนางสาวจรรยา ธนะนิมิตร โดยคณะเพื่อนครูเป็นผู้ประเมิน

|  |  |  |  |
| --- | --- | --- | --- |
| **ลำดับ** | **รายการประเมิน** | **คุณภาพเฉลี่ย** | **ความเบี่ยงเบนมาตรฐาน** |
| 1 | มีแผนการจัดการเรียนรู้ | 4.90 | .316 |
| 2 | มีการจัดการเรียนรู้ด้วยกิจกรรมที่หลากหลาย | 4.80 | .422 |
| 3 | จัดการเรียนรู้โดยเน้นผู้เรียนเป็นศูนย์กลาง | 4.70 | .483 |
| 4 | มีบันทึกหลังสอน | 4.30 | .675 |
| 5 | มีการวัดประเมินตามสภาพจริงด้วยเครื่องมือที่หลากหลาย | 4.40 | .699 |
| 6 | มีการรายงานข้อมูลให้ผู้ปกครองทราบและเป็นปัจจุบัน | 4.10 | .876 |
| 7 | มีการใช้แหล่งเรียนรู้และภูมิปัญญาท้องถิ่น | 3.90 | .738 |
| 8 | มีการส่งเสริมนักเรียนที่มีความสามารถพิเศษ | 4.60 | .516 |
| 9 | นักเรียนมีส่วนร่วมในการจัดกิจกรรมการเรียนรู้ | 4.60 | .699 |
| 10 | มีกิจกรรมสอนซ่อมเสริมหรือกิจกรรมที่แก้ปัญหาด้านผลสัมฤทธิ์ของนักเรียน | 4.70 | .483 |
| **รวมเฉลี่ย** | | **4.50** | **.194** |

จากตารางที่ 12 คุณภาพการจัดการเรียนรู้โดยผ่านกิจกรรมห้องเรียนคุณภาพวิชาวิชาการงานอาชีพ(เกษตร) คะแนนเฉลี่ยเกือบทุกรายการมากกว่า 4 แต่มี 1 รายการที่มีคะแนนน้อยกว่า 4 คือ เรื่องการใช้แหล่งเรียนรู้และภูมิปัญญาท้องถิ่น ส่วนคะแนนเฉลี่ยรวม คือ 4.50 อยู่ในระดับดีมาก ซึ่งสอดคล้องกับการประเมินของผู้บริหาร

**3. ด้านคุณธรรม จริยธรรม**   
 ข้าพเจ้านางสาวจรรยา ธนะนิมิต ได้ประพฤติปฏิบัติตนตามระเบียบวินัยของข้าราชการครู และยึดมั่นศรัทธาในวิชาชีพตามจรรยาบรรณครู จึงเป็นที่รัก นับถือศรัทธาของนักเรียน เพื่อนครู ผู้ปกครองรวมถึงผู้บริหาร และเป็นที่ประจักษ์ในวงการครู จะเห็นได้จากโล่ รางวัล และเกียรติบัตรเชิดชูเกียรติมากมายจากหน่วยงาน องค์กรต่างๆ ที่มอบให้เพื่อแสดงถึงความเป็นครูดี ครูมืออาชีพ ตามหลักฐานเอกสาร ภาพถ่ายในภาคผนวก

**ขอรับรองว่าข้อมูลดังกล่าวข้างต้น ถูกต้อง และเป็นความจริง**

**(ลงชื่อ)**………………….................................................**ผู้รับการประเมิน**

(นางสาวจรรยา ธนะนิมิตร)

ตำแหน่ง วิทยฐานะครูชำนาญการ

วันที่ 29 เดือนพฤศจิกายน 2555